2017.gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Noteikumi par informācijas sniegšanas kārtību par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu**

*Izdoti saskaņā ar*

*Atkritumu apsaimniekošanas likuma*

*39.panta piekto daļu un 41.panta 1.5 daļu*

1. Noteikumi nosaka:
	1. kārtību, kādā atkritumu apsaimniekotājs informē pašvaldību par savākto, reģenerācijai nodoto un atkritumu poligonā nodoto sadzīves atkritumu masu;
	2. kārtību un termiņus, kādos atkritumu poligona apsaimniekotājs informē pašvaldību par atkritumu poligonā pieņemto un apglabāto sadzīves atkritumu masu.
2. Atkritumu apsaimniekotājs līdz kārtējā kalendārā gada 1.martam iesniedz šo noteikumu 1.pielikumā minēto informāciju par iepriekšējo kalendāro gadu pašvaldībā, ar kuru tas ir noslēdzis līgumu par sadzīves atkritumu apsaimniekošanu atbilstoši Atkritumu apsaimniekošanas likuma 18.pantam attiecīgās pašvaldības administratīvajā teritorijā. Sagatavojot šo noteikumu 1.pielikumā minēto informāciju elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu.
3. Ja vairākas pašvaldības ir noteikušas vienu kopīgu sadzīves atkritumu apsaimniekošanas zonu, atkritumu apsaimniekotājs pašvaldībām sniedz šo noteikumu 1.pielikumā minēto informāciju par kopējo attiecīgajā atkritumu apsaimniekošanas zonā savākto, reģenerācijai nodoto un atkritumu poligonā nodoto sadzīves atkritumu masu.
4. Ja pašvaldība ir noslēgusi vairākus līgumus par sadzīves atkritumu apsaimniekošanu atbilstoši Atkritumu apsaimniekošanas likuma 18.pantam ar vairākiem sadzīves atkritumu apsaimniekotājiem, katrs atkritumu apsaimniekotājs, ar kuru ir noslēgts attiecīgais līgums, iesniedz pašvaldībā šo noteikumu 1.pielikumā minēto informāciju.
5. Atkritumu poligona apsaimniekotājs līdz kārtējā kalendārā gada 1.martam iesniedz šo noteikumu 2.pielikumā minēto informāciju pašvaldībā, ar kuru tas ir noslēdzis līgumu par sadzīves atkritumu apglabāšanu, norādot informāciju par kopējo iepriekšējā kalendārajā gadā sadzīves atkritumu poligonā pieņemto, atkārtotai izmantošanai sagatavoto, pārstrādei sagatavoto, kompostēto, no poligona izvesto un apglabāto sadzīves atkritumu daudzumu. Sagatavojot šo noteikumu 2.pielikumā minēto informāciju elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu.
6. Noteikumu 1. un 2.pielikumā minētā informācija pirmo reizi jāiesniedz pašvaldībā līdz 2018.gada 1.martam.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Doniņa, 67026515

 ilze.donina@varam.gov.lv